Document ID: 32000R2287

Uredba Komisije (ES) št. 2287/2000
z dne 13. oktobra 2000
o spremembi Uredbe (EGS) št. 3846/87 o vzpostavitvi nomenklature kmetijskih proizvodov za izvozna nadomestila in Uredbe (ES) št. 174/1999 o določitvi posebnih podrobnih pravil za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil v primeru mleka in mlečnih izdelkov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trgov za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti člena 31(14) Uredbe,
ob upoštevanju naslednjega:
(1) Uredba Komisije (EGS) št. 3846/87 [3], kakor je bila nazadnje spremenjena z Uredbo (ES) št. 1000/2000 [4], vzpostavlja na podlagi kombinirane nomenklature nomenklaturo kmetijskih proizvodov za izvozna nadomestila.
(2) Nomenklatura za nadomestila trenutno določa le minimalno vsebnost maščobe. Ker je Komisija na svoji seji od 28. junija do 3. julija 1999 sprejela Codex Alimentarius o minimalni vsebnosti mlečnega proteina za določene mlečne izdelke, ki je splošno priznan in uporabljen v mednarodni trgovini, je treba spremeniti nomenklaturo z vključitvijo iste minimalne vsebnosti proteina in maksimalne vsebnosti vode za zadevne proizvode.
(3) V prizadevanju za poenostavitev se te oznake v zvezi s proizvodi, za katere se nadomestila ne daje več ali za katere od julija 1995 ni bilo sprejetega nobenega zahtevka za dovoljenje, črtajo. Poleg tega se nadomestilo, odobreno za posneto mleko v prahu, ki je vsebovano v določenih krmnih mešanicah, odpravi (in črtajo se ustrezne oznake), ker so ti proizvodi upravičeni do pomoči, kadar vsebujejo posneto mleko v prahu.
(4) Priloga II k Uredbi Komisije (ES) št. 174/1999 [5], kakor je bila nazadnje spremenjena z Uredbo (ES) št. 1961/2000 [6], določa skupine proizvodov, za katere se pod določenimi pogoji odobri nadomestilo za proizvod, ki je drugačen od tistega, za katerega je bilo nadomestilo določeno vnaprej. Ta priloga se mora prilagoditi v skladu s predlaganimi spremembami.
(5) Ukrepi iz te uredbe so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Poglavje 9 Priloge I k Uredbi (EGS) št. 3846/87 se spremeni na naslednji način:
1. Navedbe k tarifnim oznakam KN 0401 do 0405 se nadomestijo z navedbami v Prilogi I te uredbe;
2. Navedbe k tarifni oznaki KN 2309 se črtajo;
3. Opomba pod črto 8 se nadomesti z naslednjim:
"(8) Če je v proizvodih, ki se uvrščajo v to oznako, vsebnost mlečnega proteina (vsebnost dušika x 6,38) v nemastnih trdnih snoveh mleka manjša od 34 %, se nadomestilo ne plača. Če je za proizvode v prahu, ki se uvrščajo v to oznako, vsebnost vode v masi proizvoda večja kakor 5 %, se nadomestilo ne plača."
4. Opombi pod črto 2 in 9 se črtata.
Člen 2
Priloga II k Uredbi (ES) št. 174/1999 se nadomesti s Prilogo II k tej uredbi.
Člen 3
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 2000.

Labels: 3
17
6